 ጌታቸው ረዳ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓይልታትና ንመሰል ርእሳ ውሳነ ህዝቦምዮም ዝዋግኡ ዘለዉ - ጌታቸው ረዳ 5 ታሕሳስ 2020 ምንጪ ስእሊ, Anadolu Agency ወሃቢ ቃል ኮማንድ ፖስት ሓይሊ ምክልኻል ትግራይ ከምኡውን ኣባል ፈጻሚት ስራሕ ህወሓት ኣቶ ጌታቸው ረዳ ትማሊ ምስ ቢቢሲ ኣብ ዝገበሮ ቃለ መሕትት ምስ መንግስቲ ኢትዮጵያ ክዘራረቡ ቅሩባት ምዃኖም ተዛሪቡ ንሱ ኤርትራውን ምስ ኣብቲ ኣብ ትግራይ ዝግበር ዘሎ ውግኣት ምስ ኣብ ጎኒ መንግስቲ ፈደራል ኮይና ትሳተፍ ከምዘላ ገሊጹ እቲ ግጭት ድሕሪ ምውልዑ ኣብ ዝነበሩ ቀዳሞት መዓልታት ሰበ ስልጣን ኤርትራ ኣብቲ ኲናት ኢድ ከም ዘይብላ ገሊጾም ነይሮም እንተኾነ ኣብ ዝቐጸሉ ሳምንታት ኣብ መንጎ ሓይልታት ትግራይን ኤርትራን ኣብ ዶባት ውግኣት ከም ዝተኻየዱ ምንጭታት ንቢቢሲ ሓቢሮም ነይሮም ቀዳማይ ሚኒስተር ኣብዪ ኣሕመድ ድሕሪ ምትእሓዝ ከተማ መቐለ እቲ ኣብ ትግራይ ከካይዶ ዝጸንሐ ወታሃደራዊ ስርሒታትከም ዘቋረጸኳ እንተገለጸ ኣብ ዝተፈላለዩ ከባቢታት ትግራይን ግን ውግኣት ይካየዱ ኣለዉ ካብቲ ግጭት ዝሃደሙ ልዕሊ 43 ሽሕ ናብ ሱዳን ክኣትዉ እንከለዉ ቁጽሮም ብንጹር ዘይተፈልጠ ሰባት ሞይቶም ከም ዘለዉ ይግለጽ መስመራት ቴለፎንን ኢንተርነትን ተዓጽዩ ብምህላዉ ብናጻ ኣካል ንምርግጋጽ ኣጸጋሚ ኮይኑሎ ምስ ኣቶ ጌታቸው ረዳ ዝተገብረ ሓጺር ቃለመሕትት ቃል ብቓሉ እንሆ መንግስቲ ኢትዮጵያ ኲናት ኣብቂዑ እኳ እንተበለ ውግእ ይቕጽል ኣሎ መግለጺ መንግስቲ ትግራይ ካብ ምንታይ ዝነቐለ እዩ? 